Sjednica Upravnog odbora Lokalne akcijske grupe Vuka – Dunav, održana je dana 24. svibnja 2018. godine u 16.00 sati u vijećnici Općine Antunovac, Braće Radića 4, 31216 Antunovac, te je sačinjen sljedeći

**ZAPISNIK**

**sa 22. sjednice Upravnog odbora LAG-a Vuka-Dunav**

Sjednicu Upravnog odbora LAG-a Vuka – Dunav otvara Predsjednik Upravnog odbora, Marjan Tomas u 16.00 sati.

Utvrđeno je da su temeljem odredbi Statuta LAG-a Vuka – Dunav u cijelosti ispunjeni uvjeti za sazivanje i održavanje sjednice Upravnog Odbora.

Prije prelaska na Dnevni red Upravnog odbora utvrđena je nazočnost članova i to kako slijedi:

1. Marija Horvatek, KUD „Klasje Slavonije“ Antunovac,
2. Stipe Modrić, Udruga veterana vojne policije iz Domovinskog rata Osječko-baranjske županije,
3. Ana Buljan, KUD „I. K. Adamović“,
4. Zdenko Đerđ, PUZ „Fructus“,
5. Damir Maričić, Općina Vuka,
6. Marjan Tomas, Općina Vladislavci,
7. Davor Tubanjski, Općina Antunovac,
8. Milan Nešić, OPG Milan Nešić,
9. Ljubica Šunić, OPG Šunić
10. Gojko Leventić, OPG Leventić,
11. Marijo Vila, OPG Marijo Vila.

Za zapisničara je izabrana Ivana Čik, za ovjerovitelja zapisnika Davor Tubanjski.

Predsjednik Upravnog odbora daje dnevni red na glasanje i biva jednoglasno usvojen, te glasi:

**DNEVNI RED**

1. Usvajanje zapisnika sa 21. sjednice upravnog odbora,
2. Usvajanje Pravilnika LAG-a Vuka – Dunav o zaštiti, nadzoru nad prikupljanjem, obradi i korištenju osobnih podataka,
3. Odluka o imenovanju službenika za zaštitu osobnih podataka,
4. Informiranje o raspisanom LAG Natječaju za Tip operacije 1.3.3.,
5. Razno.

**Ad 1: USVAJANJE ZAPISNIKA SA 21. SJEDNICE UPRAVNOG ODBORA LAG-a VUKA – DUNAV**

Članovi LAG-a Vuka – Dunav dobili su zapisnik sa 21. sjednice Upravnog odbora. Predsjednik Upravnog odbora LAG-a Vuka – Dunav Marjan Tomas otvara raspravu. Budući da rasprave nije bilo, Predsjednik daje Zapisnik na glasanje, a nakon glasanja konstatira da je Zapisnik s 21. sjednice jednoglasno prihvaćen.

**Ad 2: USVAJANJE PRAVILNIKA LAG-a VUKA -DUNAV O ZAŠTITI, NADZORU NAD PRIKUPLJANJEM, OBRADI I KORIŠTENJU OSOBNIH PODATAKA**

Voditeljica LAG-a Vuka-Dunav naglasila je članovima Upravnog odbora važnost usvajanja Pravilnika o zaštiti, nadzoru nad prikupljanjem, obradi i korištenju osobnih podataka. Voditeljica im pojašnjava da je GDPR Opća odredba o zaštiti osobnih podataka koja stupa na snagu 25.svibnja 2018. godine, te da je zaštita osobnih podataka jedan od osnovnih zadataka koje GDPR stavlja pred organizacije bilo da se radi o osobnim podacima korisnika, klijenata ili zaposlenika. Stupa na snagu s ciljem zamjene Direktive o zaštiti podataka 95/46/EC, koja je osmišljena da ujednači zakone o zaštiti podataka širom Europe, kako bi zaštitila građane EU i promijenila način na koji organizacije širom regije pristupaju zaštiti podataka. Točka je dana na glasanje te je jednoglasno usvojena.

**Ad 3: ODLUKA O IMENOVANJU SLUŽBENIKA ZA ZAŠTITU PODATAKA**

Predsjednik Upravnog odbora Marjan Tomas otvara treću točku dnevnog reda. Voditeljica LAG-a Vuka-Dunav objašnjava prisutnima uvijete za imenovanje Službenika za zaštitu podataka. Predsjednik Upravnog odbora za Službenika predlaže Voditeljicu LAG-a Vuka-Dunav Ivanu Čik. Točka je dana na glasanje te je jednoglasno usvojena.

**Ad 4: INFORMIRANJE O RASPISANOM LAG NATJEČAJU ZA TIP OPERACIJE 1.3.3.**

Predsjednik Upravnog odbora otvara četvrtu točku dnevnog reda. Voditeljica LAG-a Vuka-Dunav informirala je sve prisutne o raspisanom LAG Natječaju za T.O.1.3.3.. Objasnila im je na koji će način biti održane radionice, te pojasnila još jednom kriterije odabira i faze analiziranja projekata.

**Ad 5: RAZNO**

Nakon što je rasprava završena, Predsjednik Upravnog odbora konstatira da je Dnevni red iscrpljen te da nema dodatnih pitanja i prijedloga, stoga zaključuje 21. sjednicu Upravnog odbora LAG-a Vuka – Dunav u 16.30 sati.

URBROJ: UO/18-19

|  |  |
| --- | --- |
| Zapisničar  Ivana Čik | Predsjednik Upravnog odbora  LAG-a Vuka - Dunav  Marjan Tomas |
|  |  |
| Ovjerovitelj zapisnika  Davor Tubanjski | |

U Antunovcu, dana 24. svibanj 2018. godine